section_heading: Životopis
paragraph_text: Godine 1980. nastupila je s Njujorškom flharmonijom na svom prvom nastupu u SAD-u, kojim je ravnao dirigent Zubin Mehta. U dobi od 22 godine postaje počasnom članicom londonske Kraljevske glazbene akademije. Tijekom 1988. održala je turneju po Kanadi i SAD-u, na kojoj je prvi put nastupila i u čuvenom Carnegie Hallu. S američkim pijanistom Lambertom Orkisom, snimila je 1998. CD i DVD svih Beethovenovih sonata za violinu, čiji su dijelovi bili prikazivani putem radija i televizije u mnogim zemljama.